આના માટે માત્ર ૫૦૧ રૂપિયા ચુકવવા પડશે. જીઓની પ્રભાવી કિંમત હવે ૫૦૧ રૂપિયા રહેશે. જીઓ ફોન-૨ અને જીયો ગીગા ફાઇબર લોંચને લઇને લોકોમાં ઉત્સુકતા વધી ગઈ છે. આ ફોન આગામી દિવસોમાં જોરદાર ક્રાંતિ લાવી શકે છે. રિલાયન્સ જીઓએ આજે કંપનીની વાર્ષિક બેઠકમાં જેની રાહ જોવામાં આવી રહી હતી તે બ્રોડબેન્ડ સેવાની પણ જાહેરાત કરી હતી. જીઓ ગીગા ફાઈબર નામથી બ્રોડબેંડ સેવા લોંચ કરવામાં આવી છે જેની મદદથી હવે જીઓ યુઝર્સ ૬૦૦ ટીવી ચેનલોની મઝા લઇ શકશે. જીઓની આ સર્વિસથી ગ્રાહકોને ખુબ જ સસ્તા દરે બ્રોડબેન્ડ કનેક્શન મળશે. મુકેશ અંબાણીએ કહ્યું હતું કે, અમે સૌથી એડવાન્સ ફાઈબર બ્રોડબેન્ડ કનેક્ટીવીટી ઉપલબ્ધ કરાવવા માટે ૧૧૦૦ શહેરોના ઘરો, વેપારી અને નાના તથા મોટા કારોબારી સુધી કનેક્ટીવીટીનું વિસ્તરણ કરીશું. કંપની પોતાના નવા બ્રોડબેન્ડમાં ફાઈબર આધારિત બ્રોડબેન્ડ સર્વિસની ઓફર કરે છે.